263 



udenfor Amerika, repræsenteret i Nordamerika at? Arter, 

 hørende til 5 Slægter (Megatherium, Megalonyx, Mylodon 

 osv.) Alle Levninger af nordamerikanske Kæmpe-Dovendyr 

 ere dog med faa Undtagelser fmidne i de sydlige Stater 

 (ogsaa paa Øen Kuba, der nu er aldeles blottet for større 

 Pattedyr, er der fundet Levninger af disse Dyr), som 

 maaske den Gang havde et endnu varmere, mere ægte 

 tropisk Klima end nu, i hvilket Tilfælde det jo vilde være 

 naturligt nok, at en sydamerikansk Gruppe gik højere op, 

 end det nu er Tilfældet med dens nærmeste Repræsen- 

 tanter i Nutiden. Af hele denne uddøde Gruppe, der 

 tæller mindst 13 Arter , er i øvrigt ifølge Leidy ikke en 

 eneste Art fælles for Nord- og Sydamerika. Af Former, 

 som det er mindre overraskende at træffe i Nordamerikas 

 fossile Fauna, kunne her endvidere nævnes: et Flod- 

 svin (Capivar, Hydrochoerus) fra Syd-Carolina; to store 

 Arter af Haremus (Chinchilla) — en Gruppe, der nu har 

 hjemme i de sydamerikanske Anders højere Regioner — 

 fråden vestindiske Anguillas Huler; en uddød Bæver- 

 form (Castoroides), forskjellig fra den nulevende; en Ele- 

 fant (El. americanus) samt den berømte Ohio-Elefant 

 (Mastodon americanus), hvis Levninger ere saa hyppige 

 overalt i Nordamerika; en uddød Form af Navl es vin 

 (Platygonus).*) Der er ligeledes Spor til, at Lama- 

 Typen heller ikke i denne Periode har været fremmed for 

 Nordamerika, og Løven er repræsenteret af den maaske 

 med den europæiske Huleløve identiske Felis atrox. 



*) Et godt Exempel paa, hvor usikker Bestemmelsen af isolerede 

 Levninger er, er følgende: Cope har opstillet en Art af Squa- 

 lodon (s. S. 264) paa en enkelt Tand; denne er imidlertid efter 

 Leidy den øvre Hjørnetand af et Navlesvin, ja rimeligvis af det 

 samme Individ, hvis andre Hjørnetænder Cope rigtig havde hen- 

 ført til et Navlesvin , ja denne Arts Forskjellighed fra den nu- 

 levende Dicotyles torquatus er end ikke afgjort ! 



